
Número 375. Setmana del 31d’agost al 6 de setembre de 2005 

Recentment un comandament de la policia nacional ha declarat: las academias se estan poblando de jóvenes de extrema derecha y de gente que no sabremos cómo se va a comportar cuando le den una placa y una pistola”. 


Els fets de Mercat Nou: Disparant a matar 


Cinc persones ferides per les mossegades del gos Rottweiler del "segurates" de Securitas 

La policia dispara a matar a l'estació de metro de M ercat Nou 

Dos dels ferits són detinguts per justificar l'actuació. Diverses entitats santsengues es querellaran vers l'actuació dels agents 


Sants/ Barcelona.- La matinada del passat 
dissabte 27, cap a la 130, en el transcurs del 
concert hard-core dins de la cel·lebració de 
les lles. Festes Alternatives i Populars de 
Sants, va aparèixer un cotxe de l'empresa de 
seguretat Securitas a la Plaça del Ciclista, on 
en aquell moment a les seves rodalies im¬ 
mediates hi havia congregat prop de 3000 
persones. Del cotxe van baixar dos agents de 
seguretat amb un gos rottweiler sense mor¬ 
rió. Sembla ser que el motiu de la seva apari - 
ció eren un grup de persones que realitzaven 
un grafitti a l'estació de metro de Mercat 
Nou, just al costat d'on es cel·lebraven les 
festes. Amb prepotència i empentes els 
agents de seguretat van fer-se pas entre la 
gent mostrant la bestiota que portaven com 
a arma d'atac, davant de les increpacions de 
la gent del voltant. El que no s'esperava 
ningú és que els agents en qüestió serien tan 
irresponsables com per deixar anar el gos, el 
qual va començar a mossegar a tort i a dret 


provocant ferides greus a diverses persones, 
algunes de les quals van haver de ser hospi¬ 
talitzades, requerint una d'elles fins i tot una 
intervenció quirúrgica al braç, del qual per¬ 
drà un 20% de la seva mobilitat. 
Posteriorment els agents es van resguardar 
dins de l'andana de Mercat Nou des d'on 
encara van fer servir esprais irritants il·legals 
contra la concentració de gent que els 
increpava des del passadís del costat. En 
aquell moment, amb l'arribada per l'altre 
costat de l'estació d'agents de la policia 
nacional, van tornar a sortir davant de la 
gent concentrada on els agents de policia no 
van dubtar en usar les seves pistoles dis¬ 
parant diversos trets a matar, com ho 
demostra l'empremta de bala a una alçada 
d'180m que va quedar marcada en una de les 
columnes de ferro de les escales que baixen 
cap a l'estació des del carrer Jocs Florals. Es 
van poder recuperar en aquell moment fins 
a 4 casquets de bala, que finalment la policia 


científica ha hagut de reconèixer que són 
d'armes reglamentàries de la policia 
nacional. Acte seguit van desaparèixer per 
l'altre cantó de l'estació. A partir d'aquell 
moment, tot intent de denunciar els fets al 
districte va quedar en sac buit, tot i arribar a 
tenir contacte telefònic amb una respons¬ 
able del mateix. A 200 metres d'allà però, als 
locals que té TMB en aquesta estació s'hi 
concentraven policies de paisà, policies 
nacionals, mossos d'esquadra i guàrdia 
urbana, que prenien declaració als agents de 
seguretat per tal de denunciar l"'agressió" 
que acabaven de patir. 

Brutícia mediàtica i detencions 
A mitja tarda del dissabte 27, els mitjans de 
comunicació es fan resó del primer comuni¬ 
cat que treu la policia respecte els fets on 
justifica els trets realitzats i l'agressió del gos 
com a mesura de defensa davant de l'agres¬ 
sió d'un gran nombre d'okupes. Barreja de 


notícies entre els aldarulls de l'any anterior 
pel desallotjament de l'Hamsa, els d'enguany 
a les festes de Gràcia i la suposada perillosi- 
tat dels grups alternatius. La policia diu que 
en pocs dies hi haurà detencions. Poca cosa 
que qüestionés l'ús d'un gos de raça extre¬ 
madament agressiva i de pistoles en un espai 
on es trobaven milers de persones. Dilluns 
29, cap al migdia, es produeixen dues deten¬ 
cions que casualment es fan sobre les dues 
persones que van haver de passar per l'hos¬ 
pital degut a les mossegades del rottweiler; 
una d'elles va ser detinguda en el mateix 
moment en que, havent rebut l'alta mèdica 
després de ser intervingut quirúrgicament, 
sortia de l'hospital. Aquella mateixa tarda 
una cinquantena de persones es concentrava 
a la comissaria d'Aiguablava on romanien de¬ 
tingudes les dues persones, acusades de des¬ 
ordres, atemptat i resistència. Alhora els 
mitjans es fan ressó de que la investigació 
resta oberta a l'espera de noves detencions. 


Q uerella contra els agents implicats 
A mig matí de dimarts 30, les dues persones 
detingudes han passat a declarar a jutjats i 
han sortit en llibertat amb càrrec de lessions 
i una falta de danys; al mateix temps s'ha 
sabut que la policia pretén detenir a més 
persones a partir de les suposades identifi¬ 
cacions que els agents de seguretat han fet a 
partir dels arxius fotogràfics dels que dis¬ 
posa la policia sobre membres de col·lectius 
polítics i socials antagonistes de la ciutat. 
Tot sembla indicar que davant la gravetat 
dels fets ara la policia prova de donar-li la 
volta a una actuació que hagés pogut provo¬ 
car una tragèdia detenint a qui sigui per tal 
de justificar-se. Consternació és el que es 
respira ara encara entre participants, orga¬ 
nitzadors/ es de les festes alternatives i veïns 
i veïnes de Sants. Un cop acabades les festes 

1 valorats els esdeveniments succeïts, 
l'Assemblea de Barri de Sants, junt a altres 
associacions i entitats, ha fet públic en roda 
de premsa aquest 30 d'agost la presentació 
d'una querella contra els agents respons¬ 
ables d'aquests perillosos aldarulls, tant els 
de l'empresa Securitas com els de la policia 
nacional responsables dels trets. Alhora 
responsabilitza a l'Ajuntament de Barcelona 
pel clima de crispació que ha generat els 
últims temps al voltant de tot el que escapa 
del seu control. A més, pel proper divendres 

2 de setembre es convoca a una concentra¬ 
ció en rebuig al abús de poder succeït a les 7 
de la tarda ala plaça de Sants. 

Barrisants +Contra-lnfos 30/ 8/ 05 


Butlletí setmanal 

Gontra-Infos 


tel: 93.345.52.04 

correu electrònic: 
«zitzania@si ndominio.net» 


Okupació i centres socials 


Nova okupació de 
centre social a Sant 
Boi de Llobregat 

Sant Boi/ Baix Llobregat.- El passat dia 24 es 
va okupar un edific abandonat al casc antic 
de Sant Boi, concretament al carrer major 
núm. 32 per a ús social i de vivenda. L'espai 
està en bon estat i ja està essent rehabilitat 
per a poder allotjar entre altres una biblio¬ 
teca social, una sala amb ordinadors de 
software lliure, una distribuidora anarquista 
una kafeta i una sala lúdica. A l'endemà de 
l'okupació es presentaren la policia nacio¬ 
nal i la municipal per a fer un informe. El 
nou espai es dirà "La Casa de N unca Jamàs". 

La asamblea de l@s nin@s perdid@s 

Detenen tres 
persones mentre 
entraven a una 
casa de l'Eixample 

Eixam ple / Barcelona.- El passat dimecres 24 
a la matinada tres joves foren detinguts per 
agents de paisà mentre intentaven entrar a 
una casa del carrer Rosselló amb la intenció 
d'okupar-la.Tot i que el fet d'okupar no con¬ 
stitueix un delicte motiu de detenció si no 
es dóna permanència, la policia va endur- 
se'ls al·legant que es tractava d'un robatori 
amb força i que havien produït d'anys. A 
l'endemà en un primer moment se'ls digué 
que passarien a disposició judicial al dia 
següent. A mig matí però, de forma arbi¬ 
trària i sense passar a disposició judicial la 
policia els alliberà, reconeixent així implíci¬ 
tament que la detenció era injustificada. 

La NOVA NORMATIVA POSSIBILITARÀ MÉS DETENCIONS I QUE ALGUNES FALTES ES CONSIDERIN DELICTE 

Aprofiten per anunciar una ordenança municipal contra el suposat incivisme 


Barcelona.- Joan Clos, va anunciar el passat dia 25 que en 
els propers mesos s'aprovarà una nova ordenança munici¬ 
pal que hauria d'entrar en vigor l'l de gener de 2006. 
Aquesta disposició comportarà "més detencions i més per¬ 
secució" contra aquelles persones que realitzin actes 
"incívics" i serà aplicada de forma "estricta i contundent''. A 
més permetrà que algunes faltes siguin considerades 
delictes. Ell mateix ha relacionat aquestes modificacions 
amb el desplegament definitiu dels Mossos d'Esquadra 
previst per a novembre i la posada en marxa de la justícia 
local, prevista a la Carta Municipal de Barcelona, que està 


pendent d'aprovació. Per a la justícia local perseguir actes 
com enterrar cigarretes a la platja, pixar al carrer o tocar 
massa fort el clàxon, que fins ara eren considerats secun¬ 
daris, passarà a ser una prioritat. 

Recordem que ja fa prop de dos anys que va començar a 
extendre's aquest model basat en un concepte abstracte 
com el civisme per a donar covertura cap a tota una sèrie 
d'actuacions disciplinàries contra comportaments quotidi¬ 
ans. El mateix Ajuntament, en un ple de l'abril del 2004 va 
deixar molt clar que la campanya contra el civisme tenia dos 
objectius. D'una banda els petits comportaments quotidians 


com els ja esmentats (sorolls, brutícia etc.) que segons ells 
són "conductes incíviques incoscients”, "d'oblit o de deixade¬ 
sa". D'altra banda hi ha l'incivisme "intencionat" "produït per 
una minoria de persones que generen problemes greus pun¬ 
tuals, que criden molt l'atenció". Tenen clar a més que cal 
reduir la impressió "d'impunitat". Sembla que aquest últim 
apartat es dirigeix a activitats dels moviments social, recon¬ 
vertides en una espècie de gamberrisme gratuït. U na campa¬ 
nya doncs, a llarg plaç, que barreja naps amb cols i que pre- 
ten minar la legitimitat de determinades activitats... per 
intentar esborrar-les del mapa. Contra-lnfos 30/ 8/ 05 








Antifeixisme 



Fotografia dels projectils de 38 mm pertanyents a les armes oficials de la policia nacional. 


Veïnat contra l'especulació 


Una veïna detinguda mentre reivindicava el 
trasllat d'una subestació elèctrica d'Iberdrola 


Patraix/ València.- Una veïna, de 51 anys, fou 
detinguda el passat divendres 26 d'agost 
mentres protestava per l'entrada de camions 
amb material per la construcció de la 
subestació elèctrica d'Iberdrola al barri de 
Patraix, a la ciutat de València. De bon matí, 
un convoi de camions de gran tonelatge 
escoltats per furgons de la policia arribava a 
les immediacions de la subestació. Com 
cada cop que això succeeix, els veïns van 
baixar de les seves cases per protestar pací¬ 
ficament per la construcció de la subestació 
i reivindicar el seu trasllat lluny de les viven - 
des, fora del sòl urbà. De manera sorpre¬ 
nent, un agent de la policia va detenir una 


veïna acusant-la d'haver-lo agredit. A comis- 
aria rebé crits i amenaces i se li va negar la 
asistència mèdica que requeria per ser 
claustrofòbica. 

Finalment a les set de la tarda quedà en llib¬ 
ertat sense càrrecs després d'haver declarat 
davant el jutge. Els veïns de Patraix van pre¬ 
sentar un escrit a la Delegació de Govern 
queixant-se de las actituds dels agents de 
policia que utilitzen una força despropor¬ 
cionada davant la protesta pacífica del veinat, 
denunciant l'arbitrarietat de la detenció i 
anunciant que no pararan la seva lluita. Més 
info: www.subestacionpatraixfuera.com 

A Llançà i a Badalona 

Continuen les 
agressions fatxes 

Llançà/Alt Empordà.- La darrera setmana es 
va produir una agressió per part d'un grup 
de persones vestits amb simbologia feixista 
i de nacionalitat francesa cap a uns joves 
catalans a Llançà. Els agressors anaven 
armats amb barres de ferro, punys ameri¬ 
cans i altres objectes contundents. Al cap 
de poca estona de començada l'agressió va 
aparèixer la policia local i els mossos i van 
detenir els causants de la baralla (els feix¬ 
istes) qui sortiren en llibertats amb càrrecs 
al dia següent. Els agredits hagueren de ser 
atesos per ferides i contusions. 

Badalona/ Barcelonès.- D'altra banda durant 
la matinada de dissabte a prop del carrer 
Prim es va donar una altra agressió d'un 
grup d'skins cap a un jove punk. També en 
aquest cas aparegueren els mossos al cap 
d'una estona però alguns dels agressors 
fugiren corrents i la resta foren identificats 
però no detinguts. A la pregunta de perquè 
no se'ls detenia, com a mínim per dur sím¬ 
bols nazis i fer apologia de l'holocaust els 
mossos respongueren que aquest fet no era 
constitutiu de delicte. El jove agredit va 
haver de ser atès a l'hospital. 

DlV. 2 SEFEM BRE 19l·l PLAÇA SANTS 

Concentració 
contra l’abús de 
poder a Sants 


Els primers divendres dècada mes, a les 20h a Plaça Universitat 

Bicicletada de la M assa Crítica 


Del 2 al4de setembre,4b Festes Alternatives a Glorieta Parc Europa 

Alternatives de Santa Coloma 


^L'oratge de la setmana vinent 

Durant aquesta setmana seguirà la tendència a la pujada de les temperatures. Ja podran arribar puntualment als 30 
graus a punts de la costa. Es poden produir tempestes però només a punts de muntanya. Ruixats a partir de dimarts. 


Tres cases a la Sagrera amenaçades 
un altre cop amb agressions físiques 


Contra la invasió d'Afganistàn 


Es manifesten a 
Madrid contra la 
presència militar 
a l'Afganistan 

Madrid.- Amb motiu de la compareixença al 
Congrés dels Diputats del Ministre de 
Defensa, José Bono, per explicar les causes 
del sinistre de l'helicopter en el que van 
morir disset militars espanyols; un centenar 
de persones es van concentrar el passat 
dimecres 24 d'agost a les immediacions del 
Congrés per exigir la tornada immediata 
dels militars espanyols desplegats a 
Afganistan i que el govern no doni suport a 
la OTAN en les seves missions. Els manifes¬ 
tants, que duien una pancarta amb el lema 
"Fora les tropas d'Afganistan”, van continuar 
la seva marxa cap al Ministeri d'Afers 
Exteriors, on amics i simpatitzants del poble 
saharaui participaven en una concentració i 
vaga de fam de 24 hores per protestar con¬ 
tra la brutal repressió al Sàhara Occidental. 

Prou Im punitatpolicial 


La Guàrdia Civil 
de Melilla assassina 
un camerunès 
que volia entrar a 
l'Estat espanyol 

Melilla.- El passat dia 29 es va trobar el cos 
d'un immigrant camerunès assassinat per la 
Guàrdia Civil a un boscos marroquins prop¬ 
ers a la frontera amb Melilla. Un testimoni 
explicà que el camerunès, junt amb altres 
persones intentà passar la frontera durant la 
nit. La Guàrdia Civil els interceptà i els 
perseguiren fent ús de bales de go mes, gasos 
lacrimògens. Quan els interceptaren els 
pegaren amb porres elèctriques i amb les 
exposes fins que van matar a un d'ells. No és 
el primer cop que els immigrants intercep¬ 
tats pateixen agressions importants i fets 
com aquest queden impunes perquè les víc¬ 
times desapareixen en territori marroquí. 

La Sagrera/ Barcelona.- Després de tres anys 
d'okupació el propietari de varis immobles 
al carrer Oliva, Antonio Juan i Roca, amo de 
Ferrolàn, amenaça un altre cop als okupants 
amb agressions físiques. A través de pràc¬ 
tiques de "mobbing" ja aconseguí expulsar a 
persones grans que vivien als seus edificis. 
Només un fuster es va negar a anar-se'n. La 
seva fusteria fou cremada i destrossada per 
uns "matons", però no fou possible de¬ 
mostrar l'autoria dels fets. A més els oper¬ 
aris del propietari han anat a enderrocar de 
forma il·legal parts dels edificis i han ame- 


En defensa de l'espai públic 


naçat verbalment a les persones que encara 
hi viuen. Les cases okupades també patiren 
un incendi fa uns mesos. 

Fa temps que al complex hi queden només 
el fuster i tres cases okupades disposats a 
resistir-se a l'especulació. Ara han tornat els 
"matons" i els han amenaçat i ofert diners 
per tal de marxar. Dues de les cases resisti¬ 
ran i convoquen una concentració de suport 
amb esmorçar inclòs el dia 5 de setembre a 
les 9 del matí al carrer O liva 24-26. 

Okupantes de la Sagrera 

Nova acció aquàtica contra la 
privatització de Parcs i Jardins 

Barcelona.- El passat dimecres 24 de juliol els treballadors de de Parcs i Jardins, van navegar 
per davant la costa amb una vela on es proclamava la seva oposició a la privatització de 
l'empresa municipal. Al mateix temps un grup de jardiner@s van realitzar una bicicletada 
reivindicativa amb tàndems i bicicletes per les platges de Barcelona. Repartien fulls infor¬ 
matius i informaven amb un megàfos als banyistes sobre el procés de privatització en marxa 
que com jahem explicat en altres ocasions es farà a través de la conversió d'Organisme 
Autònom a Entitat Pública Empresarial. La decisió està prevista que es prengui al Ple 
M unicipal del mes d'octubre. Contra-lnfos 30/ 8/ 05 



Acció aquàtica contra la privatització dels Parcs i Jardins, a la platja de Barcelona. 























































